শিবায়ন কাব্য

শিবায়ন কাব্য মধ্যযুগীয় বাংলা আখ্যানকাব্যের একটি ধারা। কবিচন্দ্র রামকৃষ্ণ রায় প্রথম শিবায়ন রচনা করেন বলে মনে করা হয়। আনুমানিক ১৬২৫ খ্রিস্টাব্দ নাগাদ তিনি শিবায়ন কাব্য রচনা সম্পন্ন করেন। ১৭১১ খ্রিস্টাব্দে এটি প্রকাশিত হয়ে রামেশ্বর ভট্টাচার্য এর দ্বারা।(বেশি প্রচলিত ও বিখ্যাত) শিব ও দুর্গার দরিদ্র সংসার জীবন কল্পনা করে মঙ্গলকাব্যের আদলে এই কাব্যধারার উদ্ভব। শিবায়ন কাব্যে দুটি অংশ দেখা যায় – পৌরাণিক ও লৌকিক। মঙ্গলকাব্যের আদলে রচিত হলেও শিবায়ন মঙ্গলকাব্য নয়, মঙ্গলকাব্যের সঙ্গে এর কিছু মৌলিক পার্থক্য রয়েছে। এই কাব্যের দুটি ধারা দেখা যায়। প্রথমটি মৃগলুব্ধ-মূলক উপাখ্যান ও দ্বিতীয়টি শিবপুরাণ-নির্ভর শিবায়ন কাব্য। শিবায়নের প্রধান কবিরা হলেন রতিদেব, রামরাজা, রামেশ্বর ভট্টাচার্য, কবিচন্দ্র রামকৃষ্ণ রায় ও শঙ্কর কবিচন্দ্র। তবে রামেশ্বর ভট্টাচার্য রচিত শিবায়ণ কাব্য সবচেয়ে জনপ্রিয়। অন্যদিকে কবিচন্দ্র রামকৃষ্ণ রায় রচিত শিবায়নে বাংলা সাহিত্যের 'সাহিত্যিক গদ্য' এর অন্যতম প্রাচীন নিদর্শন পাওয়া যায়। মধ্যযুগের বাংলা কাব্যে শিব ও শিবায়ন, অভিজিৎ বন্দ্যোপাধ্যায়,  আইএসবিএন 978-93-85131-55-4শিবায়ন রামকৃষ্ণ কবিচন্দ্র-রচিত, সম্পাদনা: শ্রী দীনেশচন্দ্র ভট্টাচার্য ও শ্রী আশুতোষ ভট্টাচার্য, বঙ্গীয় সঙ্গীত পরিষদ কর্তৃক প্রকাশিত

 তথ্যসূত্র 

বিষয়শ্রেণী:বাংলা সাহিত্য